Úradný vestník L 369 , 18/12/1992 S. 0017 - 0024

Fínske špeciálne vydanie: Kapitola 9 Zväzok 2 S. 0111

Švédske špeciálne vydanie: Kapitola 9 Zväzok 2 S. 0111



Nariadenie Komisie (EHS) č. 3649/92 zo 17. septembra 1992 o zjednodušenom sprievodnom doklade na prepravu tovaru vo vnútri spoločenstva podliehajúcom spotrebnej dani, ktorý bol uvoľnený do obehu v odosielajúcom členskom štáte KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 92/12/EHS z 25. februára 1992 o všeobecných dohodách týkajúcich sa výrobkov podliehajúcich spotrebnej dani [1], najmä na článok 7 ods. 4, so zreteľom na vyjadrenie výboru pre spotrebnú daň, keďže zdaniteľné výrobky už boli prepustené do obehu v členskom štáte, nesmie byť voľný pohyb týchto výrobkov obmedzený na územie tohto členského štátu; v prípadoch, keď sú tieto výrobky určené alebo vydelené na komerčné využitie v inom členskom štáte, bude spotrebná daň vybratá znovu podľa pravidiel členského štátu určenia a tým vzniká nárok na spätné preplatenie spotrebnej dane zaplatenej v členskom štáte odoslania; keďže je nutné zaistiť daňovú kontrolu týchto výrobkov, článok 7 ods. 4 smernice 92/12/EHS stanoví, aby zjednodušený sprievodný dokument obsahoval základné údaje zo sprievodného dokumentu zmienenom v článku 18 ods. 1 tejto smernice; keďže je nutné stanoviť formu a obsah tohto dokumentu; keďže príslušní obchodníci by nemali niesť ďalšie zaťaženie v súvislosti s prepravnými dokumentmi, je nutné umožniť použitie už existujúcich obchodných dokumentov za predpokladu, že splňujú určité podmienky; keďže je nutné predložiť kópiu na spätné preplatenie spotrebnej dane zaplatenej v odosielajúcom členskom štáte; keďže je nutné stanoviť postup a počet kópií sprievodného dokumentu; keďže je nutné upraviť sprievodný dokument na komerčný pohyb úplne denaturovaného liehu, PRIJALA TOTO NARIADENIE: Článok 1 Ak sú výrobky podliehajúce spotrebnej dani a prepustené do obehu v jednom členskom štáte určené na použitie v inom členskom štáte na účely uvedené v článku 7 smernice 92/12/EHS, musí osoba zodpovedná za pohyb vo vnútri spoločenstva vypracovať zjednodušený sprievodný dokument. Behom pohybu týchto výrobkov z jedného členského štátu do iného musí tento dokument doprevádzať zásielku a musí byť k dispozícii príslušným orgánom členských štátov na účely kontroly. Článok 2 1. Ako sprievodný dokument možno použiť vzor uvedený v prílohe v súlade s vysvetlivkami uvedenými na origináli vzoru. 2. Ako sprievodný dokument možno použiť aj obchodné podklady ako napríklad faktúry, dodacie listy, prepravné doklady a podobne, ak obsahujú rovnaké údaje ako vzor uvedený v prílohe a ak povaha informácie je označená číslom zodpovedajúcim príslušnému číslu kolónky na uvedenom vzore. Článok 3 "Zjednodušený sprievodný dokument (tovar podliehajúci spotrebnej dani) na účely kontroly spotrebnej dane" Článok 4 Zjednodušený sprievodný doklad treba vystaviť v troch vyhotoveniach. Prvé vyhotovenie ostáva dodávateľovi tovaru na účely kontroly spotrebnej dane. Druhé vyhotovenie sprevádza zásielku a ostáva u príjemcu. Tretie vyhotovenie sprevádza zásielku a bude vrátené dodávateľovi s potvrdením o prijatí, na ktorom príjemca uvedie aj ďalšie daňové postupy vo vzťahu k tomuto tovaru v členskom štáte určenia, ak to dodávateľ vyžaduje, najmä na účely navrátenia daní. Táto kópia bude priložená k prípadnej žiadosti o spätné preplatenie umožnené podľa článku 22 ods. 3 písm. a smernice Rady 92/12/EHS. Článok 5 Zjednodušený sprievodný doklad sa musí použiť aj pri preprave úplne denaturovaného alkoholu na priemyselné účely vo vnútri spoločenstva podľa článku 27 ods. 1 písm. a) smernice Rady 92/83/EHS [2]. Článok 6 Toto nariadenie nadobúda účinnosť 1. januára 1993. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 17. decembra 1992 Za Komisiu Christiane Scrivener členka Komisie [1] Ú. V. ES L 76, 23.3.1992, s. 1. [2] Ú. v. ES. L 316, 31.10.1992, s. 21. -------------------------------------------------- +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------